Document ID: 32005R0416

KOMISJONI MÄÄRUS (EÜ) nr 416/2005,
11. märts 2005,
millega muudetakse teatavate tehniliseks otstarbeks ettenähtud loomsete kõrvalsaaduste Jaapanist importimise osas Euroopa Parlamendi ja nõukogu määruse (EÜ) nr 1774/2002 IX lisa
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 29 lõiget 3,
ning arvestades järgmist:
(1)
Määruses (EÜ) nr 1774/2002 on kehtestatud tehniliseks (sh farmaatsiatoodetes) kasutamiseks ettenähtud veretoodete ja muude loomsete kõrvalsaaduste ühendusse importimise nõuded. Liikmesriikidel tuleb lubada kõnealuste kõrvalsaaduste importi, kui need tooted vastavad nimetatud määruse VIII lisa IV või XI peatükis sätestatud asjakohastele nõuetele.
(2)
Määruses (EÜ) nr 1774/2002 on sätestatud, et kõrvalsaadused peavad pärinema kolmandast riigist või selle osast, mis on kantud XI lisa VI osas esitatud loetellu. Jaapan ei ole kantud XI lisa VI ossa.
(3)
Jaapani pädev asutus (põllumajandus-, metsandus- ja kalandusministeeriumi loomatervise ja loomsete toodete ohutuse osakond) on komisjonile andnud vajalikud garantiid, et veretooteid ja muid tehnilisel otstarbel kasutatavaid kõrvalsaadusi on võimalik Jaapanist hankida ja ühendusse lähetada kooskõlas asjaomaste impordinõuetega. Eelkõige on Jaapan heaks kiitnud ja registreerinud asjakohased tootmisettevõtted kooskõlas määruse (EÜ) nr 1774/2002 artikli 29 lõikega 5.
(4)
Seetõttu on asjakohane kanda Jaapan XI lisa VI ossa.
(5)
Samuti on asjakohane muuta XI lisa VI osa, et võtta kasutusele sama määruse VIII lisa XI peatükiga ühtne terminoloogia.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1774/2002 muudatus
Määruse (EÜ) nr 1774/2002 XI lisa VI osa asendatakse järgmisega:
“VI OSA
Loetelu kolmandate riikide kohta, millest liikmesriigid võivad lubada importida veretooteid (v.a hobuslastest saadud veretooted) tehnilisel otstarbel (sealhulgas farmaatsiatoodetes) kasutamiseks (veterinaarsertifikaadi peatükid 4(C) ja 8(B)).
A.
Veretooted:
1.
Kabiloomadest saadud veretooted
Otsuse 79/542/EMÜ II lisa 1. osas loetletud kolmandad riigid või kolmandate riikide osad, millest lubatakse importida vastavate liikide kõikide kategooriate värsket liha, ning järgmised riigid:
-
(JP) Jaapan.
2.
Muudest liikidest saadud veretooted
Otsuse 79/542/EMÜ II lisa 1. osas loetletud kolmandad riigid ning järgmised riigid:
-
(JP) Jaapan.
B.
Loomsed kõrvalsaadused farmaatsiatoodetes kasutamiseks
Nõukogu otsuse 79/542/EMÜ II lisa 1. osas, komisjoni otsuse 94/85/EÜ (2) lisas või komisjoni otsuse 2000/585/EÜ (3) 1. lisas loetletud kolmandad riigid ning järgmised riigid:
-
(JP) Jaapan
-
(PH) Filipiinid ja
-
(TW) Taiwan.
C.
Muuks tehniliseks otstarbeks kui farmaatsiatoodetes kasutamiseks ettenähtud loomsed kõrvalsaadused
Otsuse 79/542/EMÜ II lisa 1. osas loetletud kolmandad riigid, millest on lubatud vastavate liikide kõnealusesse kategooriasse kuuluva toore liha import, või otsuse 94/85/EÜ lisas või otsuse 2000/585/EÜ I lisas loetletud kolmandad riigid.”
Artikkel 2
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. märts 2005

Labels: 0
3
17
18